TV7 JERUUSALEMMA UUDISED
Meie tänased teemad -
Iisrael ei ole araablaste vaenlane
Ebatavaliselt aktiivne seismiline hooaeg
Iisraeli lapsi ähvardab vaesus
Qatari TV boikoteerib oma saateis Iisraeli lippu
Euroopa juudid kardavad
Vangistatud immigrandid viiakse üle avatud asutusse
TV7 Jeruusalemma Uudistest - Shalom!
Israel Today teatel ütles Iisraeli peaminister Benjamin Netanyahu
Knesseti talvehooaja avakõnes, et araabiamaad on mõistma hakanud,
et Iisrael pole nende tõeline vaenlane.
Esimest korda Iisraeli ajaloo vältel mõistetakse araabiamaailmas,
et Iisrael pole araablaste vaenlane, vaid me oleme paljuski üks,
ütles Netanyahu.
Tema sõnul on demokraatia nimel toimunud revolutsioonid Egiptuses
ja mujal pööranud mitmed araabia- maad samade islamistlike valitsuste
ja rühmituste vastu, kes osutavad enim vastupanu Iisraelile.
Paljud regiooni riigid soovivad vabaneda Iraani,
Moslemivennaskonna ja al-Qaeda mõjust.
See on oluline, ajalooline areng, ütles Netanyahu.
Ühe anonüümse valitsusallika sõnul polnud Netanyahu kõne vaid sõnakõlks
vaid varjatud teadaanne, mille kohaselt Iisrael
teeb mitmete araabiamaadega mitmel rindel aktiivset koostööd.
Mõnedel neist riikidest pole juudiriigiga isegi ametlikke
diplomaatilisi suhteid.
Kuna USAd nähakse järjest enam liitlasena, keda ei saa usaldada,
otsivad araabiamaad tugevat ankruriiki,
kellega koordineerida oma ponnistusi radikaalse islami
ja Iraani ülemvõimu vastu.
Paljud on leidnud liitlase Iisraelis,
kuigi pretsedenditu koostöö peab enamasti salaja toimuma.
Arutz Sheva kirjutab hiljutisest
ebatavaliselt aktiivsest seismilisest hooajast Iisraelis.
Eelmisel nädalal täheldati Põhja-Iisraelis 6 väikest maavärinat
ja lõunas, kuurortlinnas Eilatis üht.
Ühte nädalasse mahtunud väiksemad värinad viivad mõtted
suuremale võimalikule maavärinale.
Peaminister Netanyahu käskis eelmisel esmaspäeval
kõigis riigi koolides korraldada õppusi maavärinate puhuks.
Siseministeeriumi maavärinatega tegeleva komisjoni esimehe
Efraim Laori sõnul pole paanikaks põhjust.
Tema sõnul pole suurema maavärina võimalus värinasarja järel muutunud.
Sellest hoolimata õhutas Laor iisraellasi ettevaatusabinõudele,
kuna suurema maavärina saabumist ei saa välistada.
Israeli Geofüüsika Instituudi uurijad on jälginud värinaid
ning otsinud mustreid ja vihjeid, mis võiksid viidata sellele,
et äkilised väiksemad värinad ennetaksid peatset suuremat värinat.
Viimane suurem 4,2-palline maavärin toimus Iisraelis 2011. a augustis.
1927. a Jeruusalemmas ja Jeerikos toimunud värinas
hukkus ca 300 iunimest.
1837. a toimus Põhja-Iisraelis Hula orus 7-palline maavärin,
kus hukkus ca 4000 inimest
ja 1759 varisesid maavärinas kokku Tiberiase müürid.
Iisraeli kodurindeministri sõnul hukkuks suures maavärinas
tõenäoliselt 7000 inimest ja sellele järgnevas katastroofis
vajaks abi 200 000 inimest.
Ta olevat palunud majandusministril ka motiveerida ehitusettevõtjaid,
et lisaks juba kindlustatud avalikele hoonetele
kindlustaksid nad veel rohkemaid hooneid purunemise vastu.
Israel Today kirjutab Iisraeli lapsi ähvardavast vaesusest.
Statistikaameti viimastel andmetel ähvardab 40% Iisraeli lapsi vaesus.
Euroopa Liidu aladel on sama arv 20%.
Too lõhe Iisraeli ja Euroopa vahel on The Jerusalem Postiga rääkinud
Heebrea Ülikooli professori Asher Ben-Arieh sõnul
raskeim uudis raportis, mille väitel Iisrael on arenenud tööstusriik.
Olukord mõjutab kõige enam lapsi.
Dr Ben-Arieh sõnul peavad lapsevanemad hoolega mõtlema,
enne kui lapsi koolivälisele tegevusele kirja panevad
või neile kalleid ravimeid ostavad.
Ben-Arieh sõnul muutuvad lapsed nii nõrgemaks ja haigemaks.
Ynet News kirjutab Iisraeli ujumistiimi osalusest
FINA Maailma Karikavõistlustel Dohas, Qataris.
Teisel võistluspäeval kadus Iisraeli lipp
mitmetelt sündmustelt Qatari televisiooni otsesaadetes.
Märkimisväärseim oli olukord Iisraeli edukaima naisujuja puhul,
kes tuli Dohas hõbedale ja tegi uue rekordi,
parandades sekundiga eelnenud nädala tulemust.
100 m segaujumises oli tema nimi küll 5. rajal näha,
kuid kui teiste puhul oli rajanumbri ja ujuja nime kõrval riigilipp,
Iisraeli puhul seda polnud ja näha oli vaid tühi valge laik.
Euroopa juudid kardavad oma julgeoleku pärast,
kirjutab Ynet News.
Euroopa Põhiõigusteagentuuri uurimuse andmeil väldib
ligi 1/4 juute antisemitismi kartuses silmapaistvalt juudina esinemist.
Uurimustulemused olid üllatavad.
Näiteks 49% Rootsi juute väldib nii ilmseid juudi kombeid
nagu kipa või teiste äratuntavate esemete kandmine.
91% Ungari juutide meelest
on antisemitism viimase 5 aastaga kasvanud.
Paremäärmuslike rühmituste toetus ja mõjuvõim on Euroopas kasvanud.
Mullu nõudis paremäärmusliku Ungari Jobbiki partei liige,
et parlament koostaks nimekirja juutidest,
kes ohustavad rahvuslikku julgeolekut.
Prantsusmaal Toulouse'is 2012. a toimunud
rabi ja kolme koolilapse tapmine on samuti kasvatanud kartust
juudivastase mõtlemise laine suhtes.
Kuid vaid 19% küsitletuist, kes olid antisemitismi kogenud,
ütlesid, et kurjategijail olid parempoolsed vaated,
27% süüdistas moslemeid ja 22% vasakpoolseid.
Ynet News kirjutab mõne aja eest Iisraelis vangistatud
2000 asüülitaotlejast ja immigrandist.
Nad viiakse üle avatud asutusse, kuni uuritakse nende juhtumeid
ja vabastamist, teatas riigiprokurör Yehuda Weinstein.
Avaldus vastas inimõigusrühmituste kaebustele,
mille järgi siseministeerium ei täida Ülemkohtu määrust,
mis keelab immigrantide illegaalsed vahistamised.
Ülemkohus käskis riigil alustada kohest vahistatute vabastamist.
Weinsteini kinnitusel uurib riik võimalust ehitada avatud asutus,
kus võiks hoida immigrante ja asüülitaotlejaid pärast seda,
kui Ülemkohus tühistas infiltreerumise takistamise seaduses
muudatuse, mis lubas riigil vahistada immigrante kuni 3 aastaks
ilma kohtumenetluseta.
Rahvastiku- ja immigratsiooniamet alustas juhtumite selgitusprotsessi,
mille tulemusel on vabastatud vähemalt 9 immigranti,
kellele lähiajal lisa on oodata.
Need olid meie tänased uudised. Shalom ja kohtumiseni!
Tõlge: Monika Jaaguri